Történelmi háttér

**A Családi kör történelmi és életrajzi háttere**

*Arany János 1817-ben született Nagyszalontán; Petőfi költőtársa és barátja volt. Szülei egyszerű parasztemberekként szegénységben éltek, de a gyermekeiket szeretetben és gondosan nevelték. A költő mindig meleg hangon emlékezett meg a családjáról. A versben megjelenő csonka torony felidézi szülőfaluját. Az 1851-ben megjelent Családi kör című költeményében is felidéződik a gyermekkori boldogság. A versben megidézett koldus, a béna harcfi alakjával felsejlik a történelmi háttér. Arany János az 1848–49-es szabadságharc leverése után, a* [*Bach-korszak*](https://hu.wikipedia.org/wiki/Bach-korszak) *elején írta a verset.*

*Ennek szomorú emléke idéződik fel a váratlan vendég megjelenésével. A Családi kör először 1851-ben, a* [Vahot Imre](https://hu.wikipedia.org/wiki/Vahot_Imre) *szerkesztette Losonci Phönix II. kötetében jelent meg. A forradalom és szabadságharc leverése utáni időszakban a vers nemzeti érzelmek felkorbácsolására is alkalmas sorait Vahot kérésének engedve átírta a költő. A Családi kör Arany János lirizált kisepikájának egyik legismertebb és méltán népszerű verse.*

Feladat:

A szöveg alapján készítsetek egy időszalagot, amelyben feltüntetitek a szövegben szereplő legfontosabb évszámokat!

Szorgalmi feladat:

Helyezd el az alábbi képeket az időszalagon!



**1. ábra: Nagyszalonta [[1]](#footnote-1)**



**2. ábra: Világosi fegyverletétel [[2]](#footnote-2)**

1. forrás: https://hu.wikipedia.org/wiki/F%C3%A1jl:Csonkatorony\_Arany\_Palota.jpg [↑](#footnote-ref-1)
2. https://upload.wikimedia.org/wikipedia/commons/c/c5/Vil%C3%A1gosI\_fegyverlet%C3%A9tel.jpg [↑](#footnote-ref-2)